Your Face Sounds Familiar (Ελλάδα)

Το Your Face Sounds Familiar είναι τηλεοπτικό σόου μιμήσεων που μεταδίδεται από τον τηλεοπτικό σταθμό ΑΝΤ1. Πρόκειται για την ελληνική προσαρμογή του ισπανικού Tu Cara Me Suena που ξεκίνησε το 2011 και έχει προβληθεί σε 42 χώρες παγκοσμίως.

Η πρεμιέρα έγινε στις 14 Απριλίου του 2013, με παρουσιάστρια τη Μαρία Μπεκατώρου σε όλους τους κύκλους. Το show προβάλλεται σε live επεισόδια όπου δέκα καλλιτέχνες (τραγουδιστές και ηθοποιοί) καλούνται να ενσαρκώσουν διάφορους αστέρες της εγχώριας ή διεθνούς μουσικής σκηνής. Η επιλογή γίνεται τυχαία μέσω ενός buzzer στο τέλος κάθε live). Για κάθε εμφάνιση, οι διαγωνιζόμενοι εκπαιδεύονται για μία εβδομάδα από τους καθοδηγητές της εκπομπής οι οποίοι τους μαθαίνουν πώς να μιμηθούν τον καλλιτέχνη στη φωνή (vocal coach), στη χορογραφία (χορογράφος) και στις κινήσεις (acting coach).

Ο κάθε διαγωνιζόμενος βαθμολογείται αρχικά από την κριτική επιτροπή, έπειτα από τους υπόλοιπους διαγωνιζόμενους (κάθε ένας έχει το δικαίωμα να δώσει πέντε θετικούς πόντους) και τέλος από το κοινό, μέσω ψηφοφορίας. Ο νικητής κάθε επεισοδίου καλείται να προσφέρει τα έσοδα από την ψηφοφορία του κοινού σε ένα φιλανθρωπικό οργανισμό της επιλογής του. Επίσης, δεν γίνεται αποχώρηση.

Η πέμπτη σεζόν μεταδίδεται μαγνητοσκοπημένα και όχι live, ενώ αντί για το τηλεοπτικό κοινό ψηφίζει το κοινό που είναι κάθε φορά στο στούντιο. Επίσης, στην επιλογή του buzzer προστέθηκαν οι δοκιμασίες "Battle Of The Stars", που είναι αναμέτρηση δύο διαγωνιζόμενων μεταμφιεσμένων στην ίδια διασημότητα, και το "YFSF Duet", που είναι ντουέτο διαγωνιζόμενων.

Καστ

Επισκόπηση 

 Όταν διακόπηκε ο 6ος κύκλος η Τάνια Μπρεάζου προηγούταν βαθμολογικά με 105 πόντους και μέσο όρο 17.5, δεύτερος βαθμολογικά ήταν ο Νικόλας Ραπτάκης με 103 πόντους και μέσο όρο 17.1.

Κύκλοι

Πρώτος Κύκλος 
Ο πρώτος κύκλος προβλήθηκε από τις 14 Απριλίου του 2013 και ολοκληρώθηκε στις 24 Ιουνίου του ίδιου έτους με 12 επεισόδια. Παρουσιάστρια ήταν η Μαρία Μπεκατώρου και κριτές ήταν οι: Μπέσυ Μάλφα, Αλέξανδρος Ρήγας, Κατερίνα Γκαγκάκη και Γεράσιμος Γεννατάς. Διαγωνιζόμενοι ήταν οι: Κατερίνα Λιόλιου, Λευτέρης Κινδάτος, Μάνος Τάκκος, Άννα Μαρία Μπιλίδα, Άλεξ Οικονόμου, Κατερίνα Κτίστη, Παναγιώτης Κουφογιάννης, Στέλιος Μαγιάλιος, Νίκος Νικολαΐδης i Δήμητρα Δημητρακοπούλου. Νικητής ήταν ο Κατερίνα Λιόλιου. .
Η πρεμιέρα σημείωσε τηλεθέαση 34,2% στο γενικό σύνολο και 35,8% δυναμικό κοινό, ενώ ο τελικός σημείωσε 46,7% στο σύνο αι 51,8% στο δυναμικό.

Δεύτερος Κύκλος 
Ο δεύτερος κύκλος προβλήθηκε από τις 9 Μαρτίου του 2014 και ολοκληρώθηκε στις 15 Ιουνίου του ίδιου έτους με 13 επεισόδια. Παρουσιάστρια ήταν η Μαρία Μπεκατώρου και κριτές οι: Μπέσυ Μάλφα, Αλέξανδρος Ρήγας, Κατερίνα Γκαγκάκη και Τάκης Ζαχαράτος. Διαγωνιζόμενοι ήταν οι: Δάφνη Τσούλια, Στέλιος Καρυπίδης, Εύα Τσάχρα, Γιάννης Κονιτόπουλος, Σταύρος Χαλιαμπαλιάς, Άκης Παναγιωτίδης, Αγάπη Ιτόγια, Μαριάννα Αγνίδη, Αντώνης Ρήγας και Εβίτα Αγαΐτση. Νικητής ήταν ο Eβιτα Αγαΐτση
Στην πρεμιέρα σημείωσε τηλεθέαση 40,1% στο σύνολο του κοινού ενώ στο δυναμικό σημείωσε 42,8%. 
Ενώ στον τελικό σημείωσε 37,5% στο σύνολο και 33% στο δυναμικό.

Τρίτος Κύκλος 
Ο τρίτος κύκλος προβλήθηκε από τις 3 Απριλίου του 2016 και ολοκληρώθηκε στις 26 Ιουνίου του ίδιου έτους με 12 επεισόδια. Παρουσιάστρια ήταν η Μαρία Μπεκατώρου και κριτές οι: Νίκος Μουτσινάς, Κατερίνα Παπουτσάκη, Σταμάτης Φασουλής και Πέτρος Φιλιππίδης. Διαγωνιζόμενοι ήταν οι: Βαλάντης, Σταμάτης Γαρδέλης, Αποστολία Ζώη, Ελένη Καρακάση, Βαλέρια Κουρούπη, Γιάννης Κρητικός, Ματθίλδη Μαγγίρα, Όθων Μεταξάς, Δήμος Μπέκε και Josephine. Νικητής ήταν ο Γιάννης Κρητικός. Η πρεμιέρα του 3ου κύκλου σημείωσε τηλεθέαση 38,6 στο σύνολο του κοινού και 40,6% στο δυναμικό κοινό. Ενώ ο μεγάλος τελικός σημείωσε 32,2% στο σύνολο και 31,4% στο δυναμικό κοινό.

Τέταρτος Κύκλος 
Ο τέταρτος κύκλος προβλήθηκε στις 23 Απριλίου του 2017 και ολοκληρώθηκε στις 13 Ιουλίου του ίδιο έτους με 12 επεισόδια. Παρουσιάστρια ήταν η Μαρία Μπεκατώρου και κριτές οι: Νίκος Μουτσινάς, Έλλη Κοκκίνου, Σταμάτης Φασουλής και Φώτης Σεργουλόπουλος. Διαγωνιζόμενοι ήταν οι: Αντώνης Δόμινος, Δημήτρης Μακαλιάς, Άρης Μακρής, Ησαΐας Ματιάμπα, Κόνι Μεταξά, Σαμπρίνα, Ιρένε Τροστ, Γιάννης Χατζηγεωργίου, Γιάννης Χατζόπουλος και Παρθένα Χοροζίδου. Νικητής ήταν ο Γιάννης Χατζηγεωργίου. Ο 4ος στο θέμα της τηλεθέασης δεν τα πήγε πολύ καλά σε σύγκριση με τους 3 προηγούμενους κύκλους. Η πρεμιέρα έκανε τηλεθέαση 20,3% σε Γενικό Σύνολο και 17,2% στο δυναμικό κοινό. Ο Τελικός πάλι σημείωσε 19,2% στο σύνολο και στο δυναμικό αντίστοιχα.

Πέμπτος Κύκλος 
Ο πέμπτος κύκλος προβλήθηκε από τις 27 Ιανουαρίου του 2019 και ολοκληρώθηκε στις 5 Μαΐου του ίδιου έτους με 14 επεισόδια. Παρουσιάστρια ήταν η Μαρία Μπεκατώρου και κριτές οι: Αλέξης Γεωργούλης, Γιώργος Μαζωνάκης, Μιμή Ντενίση και Δημήτρης Σταρόβας. Διαγωνιζόμενοι ήταν οι: Αργύρης Αγγέλου, Ευθύμης Ζησάκης, Μελίνα Μακρή, Βαγγέλης Παναγόπουλος, Κατερίνα Στικούδη, Ίαν Στρατής, Πασχάλης Τσαρούχας, Εύα Τσάχρα, Ελένη Φιλίνη και Χρύσπα. Νικητής ήταν ο Ίαν Στρατής. Ο 5ος κύκλος στην πρεμιέρα σημείωσε τηλεθέαση 29% στο σύνολο και 29,7% στο δυναμικό κοινό ενώ ο μεγάλος τελικός σημείωσε 24,2% στο σύνολο και 23,5% στις ηλικίες 18-54.

Έκτος Κύκλος 
Ο έκτος κύκλος προβλήθηκε την άνοιξη 2020. Παρουσιάστρια ήταν η Μαρία Μπεκατώρου και κριτές οι : Αλέξης Γεωργούλης, Γιώργος Μαζωνάκης, Μίρκα Παπακωνσταντίνου και Δημήτρης Σταρόβας. Διαγωνιζόμενοι ήταν οι: Μαρία Ανδρούτσου, Ευρυδίκη, Κατερίνα Κουκουράκη, Λάμπης Λιβιεράτος, Δανάη Λουκάκη, Στέφανος Μουαγκιέ, Ηλίας Μπόγδανος, Τάνια Μπρεάζου, Νικόλας Ραπτάκης και Γιώργος Χρανιώτης. Στις 13 Μαΐου 2020 ο τηλεοπτικός σταθμός ΑΝΤ1, στον οποίο προβαλλόταν, αποφάσισε την οριστική αναβολή του σόου μεταμφιέσεων εξαιτίας της πανδημίας του κορωνοϊού και των μέτρων που λήφθηκαν για την αποφυγή εξάπλωσής του. Δεν εκδόθηκε κάποια επίσημη ανακοίνωση για τυχόν συνέχιση αυτής της σεζόν στο μέλλον.

Έβδομος κύκλος 
Ο έβδομος κύκλος ήταν μια ειδική έκδοση του σόου μεταμφιέσεων καθώς συμμετείχαν παίκτες από τους προηγούμενους κύκλους. Είχε τον τίτλο Your Face Sounds Familiar - All Star και έκανε πρεμιέρα στις 28 Φεβρουαρίου 2021 και ολοκληρώθηκε στις 30 Μαΐου του ίδιου έτους με 11 επεισόδια.  Το σόου ήταν μαγνητοσκοπημένο. Παρουσιάστρια ήταν η Μαρία Μπεκατώρου  και κριτές οι: Τάκης Ζαχαράτος, Κατερίνα Παπουτσάκη, Κωστής Μαραβέγιας και Μιχάλης Ρέππας. Διαγωνιζόμενοι ήταν οι: Θανάσης Αλευράς, Κώστας Δόξας, Λευτέρης Ελευθερίου, Κρατερός Κατσούλης, Ματθίλδη Μαγγίρα, Μπέττυ Μαγγίρα, Ησαΐας Ματιάμπα, Τάνια Μπρεάζου, Κατερίνα Στικούδη και Ίαν Στρατής. Ο Κώστας Δόξας αποχώρησε στις αρχές του σόου. Νικήτρια ήταν η Τάνια Μπρεάζου. Η πρεμιέρα του 7ου κύκλου σημείωσε τηλεθέαση 22,3 στο σύνολο του κοινού και 24% στο δυναμικό κοινό. Ενώ ο μεγάλος τελικός σημείωσε 15,1% στο σύνολο και 19,1% στο δυναμικό κοινό.

Παραπομπές

Εξωτερικοί σύνδεσμοι 
 Επίσημη ιστοσελίδα του  Your Face Sounds Familiar
 Οι συμμετέχοντες του  Your Face Sounds Familiar 

Ελληνικά ριάλιτι σόου του ΑΝΤ1
Your Face Sounds Familiar (Ελλάδα)